แบงก์แลนด์ตื่นตัว ขายประกันออมสั้น
แอลเอชแบงก์ จับมือไทยสมุทรขายประกันออมระยะสั้น
11 พ.ค. 2555

แอลเอชแบงก์ จับมือไทยสมุทรขายประกันออมระยะสั้น
น.ส.จุฑามาศ สมบุณยะวิโรจน์ ผู้ช่วยกรรมการผู้จัดการอาวุโส สายงานการธนาคาร ธนาคารแลนด์ แอนด์ เฮ้าส์ หรือแอลเอชแบงก์ เปิดเผยว่า ธนาคารได้ร่วมกับบริษัท ไทยสมุทรประกันชีวิต ออกผลิตภัณฑ์ประกันชีวิตใหม่ “LH Bank Wealth 1/1” เพื่อเพิ่มทางเลือกสำหรับลูกค้าที่ต้องการมองหาหลักประกันที่มั่นคง ผ่านการซื้อประกันชีวิตที่ลงทุนระยะสั้นเพียงแค่ 12 เดือน และได้รับความคุ้มครองพร้อมผลตอบแทนสูงเทียบเคียงกับอัตราดอกเบี้ยเงินฝาก 3.65% หรือได้รับผลตอบแทนจากการลงทุน (ไออาร์อาร์) เท่ากับ 3.10% เทียบเท่าดอกเบี้ยเงินฝาก 3.65% โดยเริ่มเปิดขายตั้งแต่วันนี้-30 ก.ค.นี้ 
อย่างไรก็ตาม มีเงื่อนไขการรับประกันสำหรับผู้ที่มีอายุตั้งแต่ 0–70 ปี จำนวนเบี้ยประกันเริ่มต้น 1 ล้านบาท ชำระค่าเบี้ยครั้งเดียว รับความคุ้มครอง 1 ปี รับเงินคืนเมื่อครบสัญญา 103.10% ของทุนประกัน กรณีเสียชีวิต รับความคุ้มครอง 100% กรณีเสียชีวิตจากอุบัติเหตุ รับความคุ้มครอง 120% ของทุนประกัน
“แบบประกัน LH Bank Wealth 1/1 เป็นหนึ่งในผลิตภัณฑ์ที่ธนาคารคัดสรร เพื่อตอบสนองต่อความต้องการของลูกค้า โดยธนาคารมีแผนออกผลิตภัณฑ์ต่างๆ ที่สอดคล้องกับความต้องการของลูกค้าและให้ผลตอบแทนสูงที่จะนำเสนออย่างต่อเนื่อง” น.ส.จุฑามาศ